**Balatongyörök Község Önkormányzata Polgármesterének**

**6/2020. (V.21.) önkormányzati rendelete**

**a strandfürdő működési rendjéről szóló 9/2016. (IV. 25.) önkormányzati rendelet módosításáról**

Balatongyörök Község Polgármestereként a veszélyhelyzet kihirdetéséről szóló 40/2020. (III.11.) Kormányrendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva, az Alaptörvénye 32. cikk (2) bekezdésében biztosított feladatkörében eljárva, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a strandfürdő működési rendjéről szóló 9/2016. (IV. 25.) önkormányzati rendeletét az alábbiak szerint módosítja:

1. **§**

A strandfürdő működési rendjéről szóló 9/2016. (IV. 25.) önkormányzati rendelet (a továbbiakban: Rendelet) 10. § (5) bekezdése az alábbiak szerint módosul:

*„10. § (5) A kedvezményekre való jogosultságot a Vonyarcvashegyi Közös Önkormányzati Hivatal Balatongyöröki Kirendeltsége által kiállított igazolás alapján lehet igénybe venni. Az igazolás birtokában érvényes lakcímigazolvány és személyazonosító igazolvány bemutatásával, a községi strandon igényelhető a belépésre jogosító, évente érvényesítendő fényképes igazolvány kiállítása. A belépésre jogosító fényképes igazolvány kiváltására minden év május 20. napját követően van lehetőség, 1 db 1 évnél nem régebbi igazolványkép és a személyi igazolvány bemutatásával, illetőleg érvényesítés esetén a jogosultság újabb igazolásával. Az állandó lakosoknak a belépésre jogosító igazolvány a tárgyévben első alkalommal történő kiállításakor, illetve érvényesítésekor 1.000.- Ft regisztrációs díjat kell fizetni. Az üdülőtulajdonosoknak, illetve a hozzátartozói szezonjegy tulajdonosnak a tárgyévben első alkalommal történő kiállításakor, illetve érvényesítésekor a mellékletben meghatározott díjat kell fizetni.”*

1. **§**

A Rendelet 1. melléklete helyébe Rendelet 1. melléklete lép.

1. **§**

Jelen Rendelet 2020. június 01. napján lép hatályba és hatályba lépését követő napon hatályát veszti.

Balatongyörök, 2020. május 21.

Biró Róbert dr. Tüske Róbertné

polgármester jegyző

A Rendelet a mai napon kihirdetésre került: Balatongyörök, 2020. május 21.

dr. Tüske Róbertné

jegyző

1. **melléklet**

**Strandi belépőjegyek árai**

|  |  |  |  |
| --- | --- | --- | --- |
| **BELÉPŐJEGYEK** | ***Felnőtt*** | | ***Gyermek\**** |
| **Napijegy** | 1000 Ft | | 500 Ft |
| **Háromnapos jegy** | 2500 Ft | | 1200 Ft |
| **Háromnapos kedvezményes jegy** | 1800 Ft | | 900 Ft |
| **Hetijegy** | 6000 Ft | | 3000 Ft |
| **Kedvezményes hetijegy** | 4200 Ft | | 2100 Ft |
| **Szezonjegy** | 25000 Ft | | 12500 Ft |
| **Szezonjegy üdülőtulajdonosok részére** | 10000 Ft | | 5000 Ft |
| **Hozzátartozói szezonjegy** | 10000 Ft | | 5000 Ft |
| **Családi jegy (2 felnőtt + 2 gyermek)** | 2500 Ft | | |
| **Úszójegy (17:00 órától)** | 700 Ft | | 400 Ft |
| **Csoportos gyermekkedvezmény: 20 főtől 20 % kedvezmény** | | | |
| \* Gyermekjegy 4-től 18 éves korig váltható | | | |
| *KABINJEGYEK* | | | |
| Napi | | 800 Ft | |
| Heti | | 4500 Ft | |
| Havi | | 13000 Ft | |
| Szezon | | 25000 Ft | |

**Az értékmegőrző használati díja:**

Az értékmegőrző használata 1000 Ft kaució megfizetéséhez kötött.

Az értékmegőrző díja 400 Ft/6 óra/értékmegőrző.